钦定古今图书集成/明伦汇编/闺媛典/第110卷 > 皇清十六 > 李梁
## 钦定古今图书集成/明伦汇编/闺媛典/第110卷 > 皇清十六 > 李梁

按《夔州府志》：“李梁邑民李国虎季女也。方九岁，父以许邑民谢昌永，寻父丧，女年十二，母季氏改适周，三女从焉。逾三载，周之侄应洪见女美，欲娶之，阴请于叔，叔首肯，以谋于其母。母应且憎，乃试女曰：‘我适周，则惟周之命是听。周侄欲妻汝，盍背谢而归？周女正色曰：‘父命弗敢违也’。周闻之怒，以威力惧之，女严词’” 正议如故。周弗听，遂令其侄筮吉牵牲将币以逆女。女知势不可挽，乃从容自适，若为不知，仍假采薪，出户，走入林间，仰天泣曰：“哀哉！惟以一死报谢郎耳！” 遂自缢。时康熙十四年冬，邑士大夫咸作诗歌，播诸乡国。壬戌秋，有司疏闻，奉

诏“建坊，旌其墓。”